
-PRIOPĆENJE ZA MEDIJE

Poreč, 28. kolovoza 2025.


POREČKO LJETO: Tedi Spalato u Marini Poreč 6. rujna
 
 
Nakon što je zbog loših vremenskih uvjeta otkazan koncert 20. kolovoza, Turistička zajednica Grada Poreča s veseljem najavljuje novi termin nastupa jednog od najomiljenijih dalmatinskih glazbenika – Tedija Spalata.
 
Koncert će se održati u subotu, 6. rujna u 20 sati, u novouređenoj Marini Poreč, u sklopu programa Sunset Vibes Poreč. Tedi Spalato donijet će svoj prepoznatljiv mediteranski zvuk i glazbenu čaroliju uz more.
 
Spalato svojim osebujnim glasom i emotivnim izvedbama godinama oduševljava publiku širom regije. U Poreču će izvesti neke od svojih najpoznatijih pjesama poput „Sve ću preživit’“, „More snova“, „Dalmatino, povišću pritrujena“, „Vidi li se šta odozgar“, „Ako stvarno voliš ženu“ i mnoge druge koje su obilježile njegovu bogatu karijeru.
 
Koncert je besplatan i otvoren za sve posjetitelje, a organizatori pozivaju građane i goste Poreča da ne propuste ovu posebnu ljetnu večer ispunjenu glazbom, emocijama i nezaboravnom atmosferom uz more.


TURISTIČKA ZAJEDNICA GRADA POREČA

